**Programul Operaţional Regional 2014-2020**

**Axa prioritară 8 - Dezvoltarea infrastructurii de sănătate şi sociale**

**Prioritatea de investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate, promovând incluziunea socială prin accesul la serviciile sociale, culturale și de recreere, precum și trecerea de la serviciile instituționale la serviciile prestate de comunităţi**

**Obiectivul Specific 8.1 – Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate**

**Operațiunea B – Centre comunitare integrate**

Apelul de proiecte cu numărul „POR/8/8.1/B/3/7 regiuni”

Centre comunitare integrate

GHIDUL SOLICITANTULUI

CONDIȚII SPECIFICE DE ACCESARE A FONDURILOR

Acest document reprezintă un îndrumar pentru apelul de proiecte specificat mai sus.

Prezentul document, numit în continuare Ghid Specific, se adresează tuturor potențialilor solicitanți de finanțare pentru Operațiunea B – Centre comunitare integrate a Obiectivului Specific 8.1, **cu mențiunea că la acesta se adaugă, acolo unde sunt indicate, prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General**.

Apelurile de proiecte se lansează prin aplicația MySmis.

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării, Lucrărilor Publice şi Administraţiei (MDLPA – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile din Ghidul General şi să vă asigurați că aţi înţeles toate aspectele legate de specificul intervenţiilor finanţate din POR, **Axa prioritară 8 - Dezvoltarea infrastructurii de sănătate şi sociale, Obiectivul Specific 8.1 - Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate, Operațiunea B – Centre comunitare integrate.**

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor generale și/sau specifice, precum și alte comunicări/clarificări pentru accesarea fondurilor în cadrul POR.

La sediul Organismelor intermediare POR (din cadrul Agențiilor pentru Dezvoltare Regională) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Cuprins

[1. Informații despre axa prioritară și prioritatea de investiții 4](#_Toc72146627)

[1.1. Axa prioritară, prioritatea de investiții 4](#_Toc72146628)

[1.2. Obiectivul specific al axei prioritare și al priorității de investiții 4](#_Toc72146629)

[1.3. Regiunile în cadrul cărora se pot solicita finanțări în cadrul axei prioritare 8 5](#_Toc72146630)

[1.4. Acțiunile sprijinite în cadrul axei prioritare 8, priorității de investiții 8.1, operaţiunea B – Centre comunitare integrate 5](#_Toc72146631)

[1.5. Indicatorii priorității de investiție 5](#_Toc72146632)

[1.6. Indicatorii de proiect 6](#_Toc72146633)

[1.7. Rata de cofinanțare acordată în cadrul prezentului apel de proiecte 6](#_Toc72146634)

[2. Informații despre apelul de proiecte 6](#_Toc72146635)

[2.1. Tipul apelului de proiecte care se lansează 6](#_Toc72146636)

[2.2. Perioada în care pot fi depuse cererile de finanţare 7](#_Toc72146637)

[2.3. Modalitatea de depunere şi de completare a cererii de finanţare 7](#_Toc72146638)

[2.4. Valoarea eligibilă minimă și maximă a unei cereri de finanţare 9](#_Toc72146639)

[2.5. Alocarea apelului de proiecte 9](#_Toc72146640)

[2.6. Solicitanţii eligibili la finanțare în cadrul prezentului apel de proiecte 10](#_Toc72146641)

[2.7. Instrumente financiare/Ajutorul de stat/Proiecte generatoare de venituri nete 10](#_Toc72146642)

[3. Criterii de eligibilitate și selecție 11](#_Toc72146643)

[3.1. Eligibilitatea solicitantului şi a partenerilor (dacă este cazul) 11](#_Toc72146644)

[3.2. Eligibilitatea proiectului şi a activităţilor 15](#_Toc72146645)

[3.3. Eligibilitatea cheltuielilor 18](#_Toc72146646)

[3.3.1. Reguli generale de eligibilitate a cheltuielilor 18](#_Toc72146647)

[3.3.2. Categorii de cheltuieli eligibile în cadrul acestui apel de proiecte 19](#_Toc72146648)

[3.3.3. Cheltuieli neeligibile 27](#_Toc72146649)

[4. Anexe ale cererii de finanţare 28](#_Toc72146650)

[4.1. Anexele la depunerea cererii de finanțare 28](#_Toc72146651)

[4.2. Anexele la momentul contractării cererii de finanţare 35](#_Toc72146652)

[5. Procesul de evaluare și selecție a proiectelor 36](#_Toc72146653)

[5.1. Conformitate administrativă și eligibilitate 36](#_Toc72146654)

[5.2. Evaluarea tehnică și financiară, inclusiv vizita la fața locului 37](#_Toc72146655)

[6. Depunerea și soluționarea contestațiilor 43](#_Toc72146656)

[7. Renunțarea la cererea de finanțare și restituirea documentației 43](#_Toc72146657)

[8. Etapa precontractuală 43](#_Toc72146658)

[9. Contractarea proiectelor 44](#_Toc72146659)

[10. Modificarea ghidului solicitantului 44](#_Toc72146660)

[11. Anexe 44](#_Toc72146661)

# Informații despre axa prioritară și prioritatea de investiții

## Axa prioritară, prioritatea de investiții

Acest apel de proiecte este organizat în cadrul ***Obiectului tematic 9 – „****Promovarea incluziunii sociale și combaterea sărăciei”,* ***Axa Prioritară 8 –*** *„Dezvoltarea infrastructurii sanitare şi sociale”****, Prioritatea de Investiții 8.1 –*** *„Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate, promovând incluziunea socială prin accesul la serviciile sociale, culturale și de recreere, precum și trecerea de la serviciile instituționale la serviciile prestate de comunităţi”,* ***Obiectivul Specific 8.1*** *– „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”,* ***Operaţiunea B*** *– „Centre comunitare integrate”.*

În cadrul acestei axe prioritare, se vor finanţa prin apeluri separate, proiecte de infrastructură pentru servicii de sănătate şi proiecte de infrastructură pentru servicii sociale.

De asemenea, în cazul infrastructurii pentru servicii de sănătate, se vor lansa mai multe apeluri, în funcție de obiectivele specifice și de operațiunile aferente, după cum urmează:

**Obiectivul specific 8.1** „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”:

* Operațiunea A – Ambulatorii;
* ***Operațiunea B -******Centre comunitare integrate.***

## Obiectivul specific al axei prioritare și al priorității de investiții

Unul din obiectivele specifice al acestei axe prioritare este **Obiectivul Specific 8.1 – *„****Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”.*

Pentru îndeplinirea acestui obiectiv specific, investițiile în infrastructura ambulatoriilor și în infrastructura centrelor comunitare integrate, vor constitui câte un apel dedicat.

* **Operațiunea B** este dedicată investițiilor de tipul **construcţia/reabilitarea/modernizarea/extinderea/dotarea centrelor comunitare integrate**, investiții ce vor contribui la creșterea accesului la serviciile de asistență medicală comunitară furnizate integrat cu cele sociale și educaționale, după caz, a persoanelor aparținând grupurilor vulnerabile definite conform OUG nr. 18/2017.

Astfel, se vor dezvolta serviciile de asistență medicală comunitară în scopul identificării problemelor medico-sociale, a îmbunătățirii indicatorilor stării de sănătate, a nivelului de trai al populației prin acțiuni de prevenție și intervenție specializată, precum și prin creșterea accesului la servicii medico-sociale de calitate și a sporirii gradului de incluziune socială a persoanelor aparținând grupurilor vulnerabile din punct de vedere economic, social sau al stării de sănătate.

Acest obiectiv se va realiza atât, prin corectarea politicilor în domeniu (măsuri de reglementare), cât şi prin finanțarea intervențiilor în infrastructură și dotarea rețelei de ambulatorii și Centre Comunitare Integrate ce vor furniza servicii medico-socio-educaționale, fiind o soluție flexibilă de accesibilizare a asistenței medicale comunitare, mai ales pentru acele categorii de persoane sărace din mediul rural, persoanele cu acces deficitar la serviciile de sănătate.

## Regiunile în cadrul cărora se pot solicita finanțări în cadrul axei prioritare 8

Regiunile de dezvoltare în cadrul cărora se pot solicita finanţări sunt: Nord Est, Sud Est, Sud Muntenia, Sud Vest Oltenia, Vest, Nord Vest şi Centru.

## Acțiunile sprijinite în cadrul axei prioritare 8, priorității de investiții 8.1, operaţiunea B – Centre comunitare integrate

Investițiile eligibile pentru co-finanțare prin acest apel se referă la:

* **Construcţia/reabilitarea/modernizarea/extinderea/dotarea centrelor comunitare integrate.**

## Indicatorii priorității de investiție

Indicatorii priorității de investiții fac obiectul monitorizării performanțelor programului, sarcină ce revine Autorității de Management pentru Programul Operațional Regional (AMPOR) și se referă la:

* **Indicatori de realizare (output)** măsoară produsele directe ale activităților unui program, tot ceea ce a fost obținut prin consumarea resurselor alocate.

*NOTĂ: La nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR.*

|  |  |  |  |  |  |
| --- | --- | --- | --- | --- | --- |
| **ID** | **Indicator** | **Unitate de măsură** | **Valoare țintă**  **(2023)** | **Sursa datelor** | **Frecvența raportării** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii) | Persoane | 230.000 | Rapoarte de monitorizare POR-MYSMIS | Anuală |
| 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) | Unități | 280 | Rapoarte de monitorizare POR-MYSMIS | Anuală |

## Indicatorii de proiect

Indicatorii de proiect fac obiectul monitorizării implementării și performanței investiției propuse prin proiect. Sarcina monitorizării acestor indicatori revine solicitantului de finanţare. Desi, la nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR, beneficiarii vor raporta valorile indicatorilor aferenti exclusiv obiectului de investitie, respectiv centrelor comunitare integrate.

Indicatorii de proiect sunt **indicatori de realizare:**

|  |  |  |
| --- | --- | --- |
| **ID** | **Indicator** | **Unitate de măsură** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii pentru ambulatorii) | Persoane |
| 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii pentru ambulatorii) | Unități |

*Notă: Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni.*

***Monitorizarea indicatorilor se va face ulterior finalizării implementării proiectului, respectiv pe perioada de durabilitate a contractului de finanţare.***

## Rata de cofinanțare acordată în cadrul prezentului apel de proiecte

* Rata de cofinanțare **din partea Uniunii Europene** este de 7**0%** din valoarea totală a cheltuielilor eligibile ale proiectului prin Fondul European de Dezvoltare Regională (FEDR);
* Rata de cofinanțare **din partea Bugetului de Stat** este de **28%** din valoarea totală a cheltuielilor eligibile ale proiectului;
* Rata de cofinanțare **din partea Solicitantului** este de **2%** din valoarea totală a cheltuielilor eligibile ale proiectului.

# Informații despre apelul de proiecte

## 2.1. Tipul apelului de proiecte care se lansează

**Prezentul apel de proiecte va fi de tip necompetitiv cu termen limită de depunere de 6 luni și se adresează solicitanţilor de finanţare care se regăsesc pe Lista celor 139 comunităţi cu tip de marginalizare peste medie și severă[[1]](#footnote-1) (Anexa 14 la prezentul ghid), care constituie comunitățile supuse intervențiilor de tip soft privind serviciile comunitare integrate[[2]](#footnote-2).**

În cazul în care, în cadrul prezentului apel de proiecte, o cerere de finanțare depusă de un solicitant este respinsă într-una din etapele procesului de evaluare, selecţie şi contractare, aceasta poate fi redepusă în cadrul aceluiași apel de proiecte, în limita termenului de depunere a proiectelor.

Proiectele redepuse sunt considerate din punct de vedere procedural, proiecte nou-depuse.

Proiectele declarate conforme și eligibile, care în urma evaluării tehnice și financiare **au obținut un punctaj minim de 50 de puncte**, pot intra în etapa de precontractare.

## Perioada în care pot fi depuse cererile de finanţare

Data și ora lansării apelului de proiecte: **10.03.2022, ora 12.00.**

Data și ora închiderii apelului de proiecte: **10.05.2022, ora 12.00.**

*Între data publicării Ghidului specific pe site-ul* [*www.inforegio.ro*](http://www.inforegio.ro) *şi data lansării apelului, AM POR va realiza demersurile necesare pentru validarea apelului în MySMIS.*

## Modalitatea de depunere şi de completare a cererii de finanţare

În cadrul prezentului apel de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii acesteia prin intermediul sistemului electronic MySmis.

|  |  |
| --- | --- |
|  | **ATENȚIE: Informațiile referitoare la Organismele Intermediare ale Programului Operațional Regional sunt disponibile la adresa** <http://www.inforegio.ro/ro/contact.html> |

Cererea de finanțare este compusă din:

* Formularul cererii de finanțare.
* Anexele la formularul cererii de finanțare

Atât formularul cererii de finanțare cât și anexele acestuia, vor fi încărcate în MySMIS în format pdf și se vor transmite sub semnătură electronică extinsă, certificate în conformitate cu prevederile legale în vigoare.

A se vedea secțiunea 2.3.3 din cadrul prezentului ghid, pentru mai multe detalii legate de anexele la cererea de finanțare.

2.3.1 Limba utilizată în completarea cererii de finanțare

Conform *Ghidului solicitantului - Condiții generale de accesare a fondurilor în cadrul POR 2014-2020* (cu modificările și completările ulterioare), secțiunea 7.1.

2.3.2 Completarea și justificarea bugetului cererii de finanțare

Completarea bugetului cererii de finanțare se va face *conform prevederilor aplicabile ale Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), secțiunea 7.2,* precum și conform prevederilor prezentului document.

**Contribuţia proprie a solicitantului la realizarea proiectului este formată din contribuția la valoarea totală eligibilă a proiectului *(în cuantum de 2%)* și din contribuția la valoarea totală neeligibilă a proiectului *(în cuantum de 100%).***

|  |  |
| --- | --- |
|  | Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT, studiu de oprtunitate, contract de lucrări/ furnizare încheiat.  Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

2.3.3 Anexele la formularul cererii de finanțare

Pentru toate proiectele depuse în cadrul POR 2014-2020 sunt solicitate anumite documente privind solicitantul şi cererea de finanţare, conform secțiunii 4 - Anexe ale formularului cererii de finantare.

Momentele solicitării acestora sunt:

* la depunerea cererii de finanțare;
* în etapa precontractuală.

Pentru unele din anexe, acest ghid conține modele standard (exemplu: declarația de eligibilitate, declarația de angajament) sau recomandate. Precizările vor fi menţionate în cadrul documentelor.

Documentele anexate vor fi:

* scanate, încărcate integral (în totalitate), în format pdf., denumite corespunzător, ușor de identificat și lizibile.
* sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/persoanei împuternicite, după caz**.**

Dimensiunea unui fișier atașat în cadrul MySmis nu poate depăși 50 MB. Este permisă fracționarea și încărcarea fracționată a unui document care depășeste limitele impuse de către sistem în mai multe fișiere tip pdf. (eg. Documentația tehnico-economică), cu respectarea condițiilor menționate mai sus. Se recomandă așadar o atenție sporită la scanarea anumitor documente (eg. planșe, schițe, tabele) de dimensiuni mari sau cele care necesită o rezoluție adecvată pentru a asigura lizibilitatea).

Cererile de finanțare depuse prin sistemul MySMIS, se vor transmite sub semnătură electronică extinsă, în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

|  |  |
| --- | --- |
|  | Un document solicitat la depunerea cererii de finanțare, în cazul în care acesta nu a fost transmis, poate fi solicitat în urma unei cereri de clarificări în etapa de evaluare a conformităţii administrative şi a eligibilităţii.  În cazul în care, în urma solicitărilor de clarificări, se constată de către Organismele Intermediare (Agențiile pentru Dezvoltare Regională) că documentele solicitate la depunerea cererii de finanțare nu au fost transmise, cererea de finanțare va fi respinsă.  În cazul în care solicitantul consideră că poate explica o anumită situație și prin alte documente care sunt în conformitate cu legislația națională aplicabilă, în vigoare, acesta le poate anexa la cererea de finanțare ca documente facultative / opționale. |

## Valoarea eligibilă minimă și maximă a unei cereri de finanţare

Valoare minimă eligibilă:  **10.000 euro**

Valoare maximă eligibilă: **100.000 euro**

|  |  |
| --- | --- |
|  | Cursul valutar la care se va calcula încadrarea în limitele valorilor minime și maxime pentru un proiect, precum şi alocarea apelului de proiecte se raportează la cursul infoEuro din luna ianuarie 2022[[3]](#footnote-3) (4.9494), luna publicării Ghidului specific pe site-ul [www.inforegio.ro](http://www.inforegio.ro) |

## Alocarea apelului de proiecte

Alocarea apelului de proiecte POR/8/8.1/B/1/7 regiuni, aprobată prin Decizia CMPOR nr. 96/2018 a fost de 21.070 milioane euro, din care 15,050 milioane euro FEDR și 6,02 milioane euro contribuţie naţională (bugetul de stat).

Alocarea prezentului apel de proiecte POR/8/8.1/B/3/7 regiuni este de 15.787.795.48 milioane euro, din care 11.239.359.36 milioane euro FEDR și 4.548.436.12 milioane euro contribuţie naţională (bugetul de stat).

Această alocare este detaliată pe regiunile de dezvoltare regională, astfel:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Regiunea de dezvoltare** | **Nord Est** | **Sud Est** | **Sud Muntenia** | **Sud Vest Oltenia** | **Vest** | **Nord Vest** | **Centru** | **TOTAL** |
| **Grant 98%** | 2240475.66 | 1912109.80 | 3031599.52 | 1934753.76 | 2186169.61 | 2243371.08 | 2239316.06 | 15787795.48 |
| **FEDR 70%** | 1600339.75 | 1365792.46 | 2161815.56 | 1347942.52 | 1561549.70 | 1602407.91 | 1599511.46 | 11239359.36 |
| **BS 28%** | 640135.91 | 546317.34 | 869783.96 | 586811.24 | 624619.90 | 640963.17 | 639804.60 | 4548436.12 |

## Solicitanţii eligibili la finanțare în cadrul prezentului apel de proiecte

***Solicitanții eligibili în cadrul acestui apel de proiecte sunt Unităţile administrativ-teritoriale care se regăsesc în cadrul Anexei 14 la prezentul Ghid, precum şi parteneriatele între acestea şi*:**

1. **Alte unităţi administrativ-teritoriale*,*** definite conform Ordonanței de Urgență nr. 57/2019 privind Codul Administrativ, Art. 5, litera pp) și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.
2. **Orice alte autorități/instituții publice care pot contribui la buna implementare a proiectului** definite conformOrdonanței de Urgență nr. 57/2019 privind Codul Administrativ, Art. 5, litera k) şi litera w).

## Instrumente financiare/Ajutorul de stat/Proiecte generatoare de venituri nete

**Instrumente financiare**: Nu se aplică.

**Ajutor de stat:** Ţinând seama de specificul activităţilor care urmează a fi finanţate în cadrul Obiectivului Specific 8.1 – „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activităţi care nu au caracter economic, **acest obiectiv specific nu intră sub incidenţa prevederilor referitoare la ajutorul de stat.**

**Proiecte generatoare de venit:** Ţinând seama de specificul activităţilor care urmează a fi finanţate în cadrul Obiectivului Specific 8.1 – „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activităţi care nu au caracter economic, **acest obiectiv specific nu intră sub incidenţa prevederilor referitoare la proiectele generatoare de venit.**

# Criterii de eligibilitate și selecție

Cererea de finanțare (formularul cererii de finanțare și anexele acestuia) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare și incluse în Grila de verificare a conformităţii administrative şi eligibilității, prevăzută în Anexa - Grila de verificare a conformității administrative și a eligibilității, la prezentul ghid.

Criteriile de eligibilitate trebuie respectate de către solicitant începând cu momentul depunerii cererii de finatare pe tot parcursul procesului de evaluare, selecție și contractare, precum și pe perioada de implementare şi durabilitate a contractelor de finanțare, în condiţiile stipulate de acestea.

Pentru perioada de implementare și durabilitate a contractelor de finanțare, vă rugăm să consultaţi clauzele contractuale din contractul (model orientativ) anexă la Ghidul Solicitantului – Condiții generale pentru accesarea fondurilor în cadrul POR 2014-2020, disponibil la adresa <http://inforegio.ro/ro/por-2014-2020/ghid-2014-2020.html>

Pentru aplicarea și obținerea finanțării în cadrul Priorității de Investiții 8.1, O.S. 8.1 B al POR 2014-2020, atât solicitantul de finanţare, cât și proiectul trebuie să respecte în mod cumulativ toate criteriile de eligibilitate menționate în cadrul prezentei secțiuni, în termenele stabilite în prezentul ghid şi anexele la acesta. În cadrul subsecțiunilor următoare sunt enumerate toate criteriile de eligibilitate aplicabile prezentului apel de proiecte.

## 3.1. Eligibilitatea solicitantului şi a partenerilor (dacă este cazul)

Solicitantul trebuie să îndeplinească următoarele condiții de natură instituţională, legală şi financiară:

1. **Se încadrează în categoria solicitanților eligibili mentionați la sectiunea 2.6 din prezentul Ghid.**

Pentru a fi eligibil, solicitantul de finanţare/fiecare membru al parteneriatului, după caz, trebuie să aibă personalitate juridică.

**Liderul parteneriatului va fi UAT care se regăseşte în cadrul Anexei 14 la prezentul ghid şi se va identifica clar în toate documentele aferente proiectului.** Modalitatea de stabilire a parteneriatului se va realiza în conformitate cu prevederile Ordonanţei de Urgenţă nr. 40/2015, privind gestionarea financiară a fondurilor europene pentru perioada de programare 2014-2020, cu modificările şi completările ulterioare (art. 28, art 29), şi cu Normele metodologice de aplicare ale acesteia (aprobate prin H.G. nr. 93/2016) (art. 34, alin. (6), (7) şi (8).

Acordul de parteneriat (Anexa 16 la prezentul ghid) încheiat în scopul implementării proiectului va fi anexat la Cererea de finanţare.

Acordul de parteneriat va stabili modalitatea de participare la co-finanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri (drepturi şi obligaţii), atât în timpul, cât şi ulterior implementării proiectului, pe durata operării obiectivului de investiţie.

Partenerii vor respecta legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

1. Solicitantul de finanțare sau unul dintre parteneri (dacă este cazul) face dovada dreptului de proprietate publică/privată şi/sau administrare asupra imobilului – obiect al proiectului /imobilelor/obiecte ale proiectului, la data depunerii cererii de finanțare (teren + construcții).

Pentru aceste tipuri de proiecte solicitantul de finanțare trebuie să demonstreze faptul că este **titularul dreptului de proprietate publică/privată sau al dreptului de administrare asupra imobilului care face obiectul proiectului**.

*Prin imobil*, în sensul legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, *„se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic”.*

Titularul oricărui alt drept real/creanţă nu va fi admis la finanţare.

În cazul proiectelor care vizează activităţi de extindere, se va face dovada dreptului de proprietate/administrare, atât pentru clădirea care face obiectul extinderii, cât şi pentru terenul pe care se realizează extinderea.

|  |  |
| --- | --- |
| **Regio-Compatibility-CommPrinting** | În situaţia în care pe parcursul procesului de evaluare, selecţie şi contractare, dar şi în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condiţiile de realizare a investiţiilor proiectului, conform ghidului specific, se va solicita un Memoriu tehnic din partea proiectantului care să stabilească dacă proiectul poate fi considerat funcţional fără acele investiţii/obiecte asupra cărora s-au constatat unele probleme marginale. În situaţia în care proiectantul argumentează în Memoriul tehnic că proiectul nu este funcţional fără acele lucrări, proiectul va fi respins.  În situaţia în care proiectantul argumentează în Memoriul tehnic că proiectul este funcţional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul şi să elimine cheltuielile corespunzătoare din bugetul proiectului sau să le considere neeligibile, după caz. Noua documentaţie tehnico-economică reproiectată şi bugetul proiectului pot face subiectul evaluării tehnico-economice sau a unei evaluări tehnico-economice simplificate, conform celor stabilite printr-o Instrucţiune AMPOR. |

*Se acceptă* *dovedirea dreptului de proprietate publică prin înscrierea provizorie a acestuia**.* Beneficiarul trebuie să facă dovada înscrierii definitive a dreptului de proprietate publică în termen de maxim **12 luni de la data intrării în vigoare a contractului de finanțare**.

* Imobilul (**în conformitate cu prezentul criteriu de eligibilitate**) ce face obiectul proiectului îndeplineşte cumulativ, începând cu data depunerii cererii de finanţare, următoarele condiţii:
* este liber de orice sarcini sau interdicţii ce afectează implementarea proiectului;
* nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* nu face obiectul revendicărilor potrivit unor legi speciale în materie sau dreptului comun.
* Elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (eg. servituți legale, servituți convenționale, servitutea de trecere cu piciorul, etc). Fiecare caz în parte va fi analizat la nivelul OI în cadrul etapei de verificare a conformității administrative și eligibilității. Garanțiile reale asupra imobilelor (eg. ipoteca, etc) sunt considerate în accepțiunea AMPOR incompatibile cu realizarea proiectelor de investiții în cadrul POR 2014-2020.
* În accepţiunea AMPOR, **dreptul de administrare** înscris în Cartea funciară în favoarea unei instituţii de drept public, cu personalitate juridică **nu este considerat sarcină.** Proiectul devine neeligibil dacă intervine o hotărâre judecătorească definitivă până la finalizarea perioadei de durabilitate, care să afecteze dreptul invocat de către solicitant pentru realizarea proiectului.
* Solicitantul, în cazul în care va primi finanțare, trebuie ca pe perioada de durabilitate:
* să mențină investiția realizată (asigurând mentenanța și serviciile asociate necesare);
* să nu realizeze o modificare asupra calității de proprietar al infrastructurii și
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.
* Aceste elemente constituie clauze ale contractelor de finanțare.
* Dacă pe parcursul perioadei de implementare a contractului de finanțare, sau în perioada de durabilitate a proiectului, sunt afectate condițiile de construire/exploatare asupra infrastructurii privind drepturile asupra obiectului proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

|  |  |
| --- | --- |
| **Regio-Compatibility-CommPrinting** | **Sunt neeligibile cererile de finanţare care implică numai lucrări care nu se supun autorizării.** |

1. Solicitantul și/sau reprezentantul său legal, inclusiv partenerul şi/sau reprezentantul său legal, dacă este cazul, respectă toate condiţiile prezentate în Declarația de eligibilitate.

Situațiile de excludere sunt detaliate în Ghidul general – secțiunea 6.1, punctul 6 şi în Declaraţia de eligibilitate. Solicitantul de finanţare va completa şi semna Declaraţia de eligibilitate (Anexa 4 la prezentul ghid). În cazul în care solicitantul este un parteneriat, fiecare dintre parteneri va completa şi semna câte o Declaraţie de eligibilitate.

1. **Solicitantul și/sau reprezentantul său legal, inclusiv partenerul şi/sau reprezentantul său legal, dacă este cazul,** **demonstrează capacitatea și asigurarea cofinanțării proiectului (respectă** **toate condiţiile prezentate în Declarația de angajament.**

Solicitantul de finanţare va completa şi semna Declaraţia de angajament (Anexa 5 la prezentul ghid). În cazul în care solicitantul este un parteneriat, fiecare dintre parteneri va completa şi semna câte o Declaraţie de angajament, iar datele din Declaraţia de angajament vor fi corelate cu cele din Acordul de parteneriat**.**

1. **Solicitantul va asigura caracterul durabil al investiției în conformitate cu art. 71 din Regulamentul Parlamentului European și al Consiliului nr. 1303/2013[[4]](#footnote-4).**

* Prin actele de proprietate/ administrare solicitantul va trebui să dovedească că poate să asigure caracterul durabil al investiţiei în conformitate cu art. 71 din Regulamentul Parlamentului European și al Consiliului nr. 1303/2013, respectiv menţinerea investiției realizate din contribuția din fonduri FESI pe o perioadă **de cinci ani de la efectuarea plății finale.**

|  |  |
| --- | --- |
|  | Modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare. Pentru detalii cu privire la aceste aspecte vă rugăm să consultați modelul de contract anexat *Ghidului Solicitantului. Condiţii generale de accesare a fondurilor POR 2014-2020,* precum şi condiţiile prevăzute la pct. 8 Clauze Specifice Aplicabile Prezentului Apel.   * Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei de durabilitate a proiectului; * În perioada de durabilitate a contractului de finanțare, Beneficiarul are obligaţia de a nu înceta sau delocaliza activitatea productivă în afara regiunii de dezvoltare regională în cadrul căruia a fost prevăzută inițial implementarea proiectului, sau de a nu realiza o modificare a proprietății asupra unui element de infrastructură care dă un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni. * Beneficiarul are obligaţia de a nu întreprinde nici o acţiune de natură a afecta condițiile de construire/exploatare asupra infrastructurii (teren și/sau clădire) aferente proiectului până la finalizarea perioadei de durabilitate a proiectului.   În cazul modificărilor condițiilor de eligibilitate pe perioada procesului de evaluare, selecție și contractare cererea de finanțare va fi respinsă.  Ulterior contractării proiectului, modificarea condițiilor de eligibilitate este permisă numai în condițiile stricte ale prevederilor contractuale, cu respectarea legislaţiei în vigoare. |

## 3.2. Eligibilitatea proiectului şi a activităţilor

Pentru a fi eligibil proiectul trebuie să se încadreze în obiectivul specific al priorității de investiții 8.1, operaţiunea B finanțate prin POR 2014-2020, prevăzut în secțiunea 1.2 a prezentului ghid specific.

Acțiunile/activităţile orientative, eligibile în cadrul proiectului, pot fi:

* *construcţia/reabilitarea/modernizarea/extinderea/dotarea centrelor comunitare integrate;*
* *pe lângă structurile („încăperile”) menţionate în baremul minim pentru organizarea centrului comunitar integrat[[5]](#footnote-5) şi înfiinţarea/dotarea următoarelor structuri:[[6]](#footnote-6)*

„a) *un punct de lucru de medicină de familie sau un cabinet individual de medicină de familie*, cu respectarea prevederilor Ordonanței Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare;

b) *un cabinet de medicină dentară, un punct de recoltare pentru analizele medicale, alte servicii medicale necesare unităților/subdiviziunilor administrativ-teritoriale*, cu respectarea legislației prevăzute de Ordonanța Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare;

c) *un centru de permanență*, cu respectarea legislației privind înființarea acestora, conform Legii nr. 263/2004 privind asigurarea continuității asistenței medicale primare prin centrele de permanență, cu modificările și completările ulterioare;

d) *alte puncte de lucru destinate activităților și serviciilor integrate de sănătate, sociale și educaționale*, în conformitate cu nevoile locale identificate și cu posibilitățile de finanțare ale unității/unităților/subdiviziunii/subdiviziunilor administrativ-teritoriale.”

* *accesibilizarea spațiului destinat centrelor comunitare integrate și a căilor de acces;*
* *asigurarea/ modernizare utilităţilor generale şi specifice (inclusiv branşarea la utilităţi pe amplasamentul obiectivului de investiții).*

În sensul prezentului ghid, accesibilizarea căilor de acces prevăzută ca și activitate eligibilă, se referă la lucrările/dotările necesare adaptării căilor de acces în/către centrul comunitar integrat la necesitățile specifice ale persoanelor cu diferite tipuri de dizabilități.

În sensul prezentul ghid, accesibilizarea spațiului destinat serviciilor, se referă la lucrările/dotările necesare adaptării spațiului centrului comunitar integrat, la necesitățile specifice ale persoanelor cu diferite tipuri de dizabilități, în conformitate cu prevederile normativului NP051 (Ordinul nr.189 din 12 februarie 2013 pentru aprobarea reglementării tehnice „Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000"\*).

|  |  |
| --- | --- |
|  | **Atenţie!**  *Cheltuielile aferente înfiinţării/dotării structurilor menţionate mai sus pot fi considerate eligibile, cu condiţia, ca aceste structuri să funcţioneze complementar cu centrul comunitar integrat, să nu înlocuiască activităţile centrului comunitar integrat şi să nu aibă activităţi care să se suprapună pe activităţile centrului comunitar.* |

* **Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile.**

**Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului.**

În această situaţie, în ultimii 5 ani de dinainte de data depunerii Cererii de Finanţare, investițiile propuse prin proiect nu au mai beneficiat de finanţare publică, alta decât a beneficiarului, şi nu se află în perioada de garanţie la data depunerii cererii.

**Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul POR 2014-2020, indiferent dacă toate plățile aferente au fost realizate sau nu de către beneficiar (art. 65 din Regulamentul (UE) nr. 1303/2013).**

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul verbal de predare-primire a echipamentelor) până la momentul depunerii cererii de finanţare.

Contractele de lucrări și de furnizare de echipamente trebuie să fi fost încheiate după data de 01.01.2014, în caz contrar cheltuielile aferente acestora sunt neeligibile.

**Perioada de implementare a activităților proiectului nu depășește 31 decembrie 2023.**

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, una dintre condițiile de eligibilitate a cheltuielilor se referă la respectarea prevederilor art. 65 alin. (2)-(5) din [Regulamentul (UE) nr. 1.303/2013](https://www.legisplus.ro/Intralegis6/oficiale/afis.php?f=202349&datavig=2018-08-03&datav=2018-08-03&dataact=&showLM=&modBefore=), precum şi a perioadei de implementare stabilită de către autoritatea de management prin contractul/decizia/ordinul de finanţare.

|  |  |
| --- | --- |
|  | În cazul în care, pentru un proiect a fost semnat un acord cadru/contract înainte de 1 ianuarie 2014, perioada de implementare a proiectului va începe de la data de 01 Ianuarie 2014**[[7]](#footnote-7)**. |

**Valoarea proiectului se încadrează în limitele minime și maxime, conform secțiunii 2.4 din prezentul ghid.**

Ulterior întrării în vigoare a contractului de finanţare, valoarea minimă a cheltuielilor eligibile poate scădea sub limita prevăzută la secţiunea 2.4, fără ca proiectul să devină neeligibil, numai ca urmare ca urmare a atribuirii contractelor de achiziție publică la o valoare mai mică decât cea estimată în cererea de finanțare.

Ulterior intrării în vigoare a contractului de finanțare, nicio modificare a acestuia, nu poate conduce la creșterea valorii finanțării nerambursabile și a procentului pe care aceasta îl reprezintă din valoarea totală eligibilă și implicit la creșterea valorii totale eligibile a proiectului, conform prevederilor contractului de finanțare.

**Proiectul respectă principiile privind dezvoltarea durabilă, egalitatea de şanse, gen şi nediscriminarea.**

Pentru stabilirea abordării optime a respectării acestor principii recomandăm lucrarea <Ghid privind integrarea temelor orizontale in cadrul proiectelor finantate din Fondurile ESI 2014-2020>, realizat de MFE şi disponibil la adresa: <http://www.fonduri-ue.ro/orientari-beneficiari> . Legislația națională relevantă este detaliată în cadrul Anexei 2 a volumelor.

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

Se poate consulta ORDINUL Ministerului Dezvoltării Regionale și Administrației Publice nr.825 din 7 octombrie 2015 pentru aprobarea reglementării tehnice *„Ghid privind utilizarea surselor regenerabile de energie la clădirile noi și existente, indicativ Gex 13-2015”.*

Reglementările tehnice privind performanța energetică a clădirilor se regăsesc în Legea nr.372/2005 privind performanța energetică a clădirilor (republicată).

Solicitantul de finanţare va declara în cadrul **Declaraţiei de eligibilitate** că va respecta obligaţiile minime prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul de finanţare va declara în cadrul **Declaraţiei de angajament** că va respecta şi următoarele:

* Reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi:
* art. 7 al Regulamentului (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* capitolul IV Accesibilitate din Legea 448 din 2006 privind protecţia şi promovarea drepturilor persoanelor cu handicap, republicată;
* Ordinul Nr. 189 din 2013 pentru aprobarea reglementării tehnice „Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000”.
* Reglementările europene şi naţionale relevante incidente privitoare la eficienţa energetică a clădirilor.

## 3.3. Eligibilitatea cheltuielilor

## 3.3.1. Reguli generale de eligibilitate a cheltuielilor

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Conform HG nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările şi completările ulterioare, o cheltuială este eligibilă pentru cofinanţare (rambursare în limita stabilită) în cadrul POR 2014-2020, dacă îndeplineşte cumulativ criteriile prevăzute la art. 2, alin.(1).

Luând în considerare cele anterior menţionate, pentru stabilirea eligibilităţii/ne-eligibilităţii cheltuielilor aferente se vor lua în considerare şi încadrările pe liniile bugetare.

## 3.3.2. Categorii de cheltuieli eligibile în cadrul acestui apel de proiecte

Categoriile și sub-categoriile de cheltuieli eligibile aplicabile în cadrul acestui apel de proiecte sunt:

**Capitolul 1 - Cheltuieli pentru obținerea și amenajarea terenului**

* 1. **Cheltuieli pentru obţinerea terenului**

În această sub-categorie sunt incluse cheltuielile pentru achiziţia de teren cu sau fără construcţii, eligibile în conformitate cu prevederile contractului de finanţare, **în limita a maximum 10% din totalul cheltuielilor eligibile ale proiectului.**

**1.2 Cheltuieli pentru amenajarea terenului**

Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază).

**1.3 Cheltuieli cu amenajări pentru protecţia mediului şi aducerea la starea iniţială**

Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.

**Capitolul 2 - Cheltuieli pentru asigurarea utilităților necesare obiectivului**

**2.1 Cheltuieli pentru asigurarea utilităților necesare obiectivului**

Se includ cheltuielile aferente asigurării cu utilităţile necesare funcţionării obiectivului de investiţie, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi.

**Capitolul 3 - Cheltuieli pentru proiectare și asistență tehnică sunt eligibile cumulat, în limita maximă a 10% din valoarea cheltuielilor eligibile finanţate în cadrul Capitolului 4. „Cheltuieli pentru investitia de baza”** şi detaliate după cum urmează:

**3.1 Studii de teren**

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie.

**3.2 Obținere de avize, acorduri și autorizații**

Se includ cheltuielile pentru:

1. obţinerea/prelungirea valabilităţii certificatului de urbanism;
2. obţinerea/prelungirea valabilităţii autorizaţiei de construire/desfiinţare;
3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;
4. obţinerea certificatului de nomenclatură stradală şi adresă;
5. întocmirea documentaţiei, obţinerea numărului cadastral provizoriu şi înregistrarea terenului în cartea funciară;
6. fobţinerea acordului de mediu;
7. obţinerea avizului P.S.I.;
8. alte avize, acorduri şi autorizaţii.

**3.3 Proiectare și inginerie**

Se includ cheltuielile pentru elaborarea tuturor fazelor de proiectare (studiu de fezabilitate/DALI, proiect tehnic şi detalii de execuţie, studiu de oprtuniate), pentru plata verificării tehnice a proiectării şi pentru plata elaborării auditului energetic (inclusiv al certificatului de performanţă energetică a clădirii), precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament).

Pentru lucrările de intervenţii la construcţii existente sau pentru continuarea lucrărilor la obiective începute şi neterminate, se includ cheltuielile efectuate pentru expertizarea tehnică.

**3.4 Consultanță**

Se includ cheltuielile efectuate, după caz, pentru:

1. plata serviciilor de consultanţă la elaborarea cererii de finanțare şi a tuturor studiilor necesare întocmirii acesteia;
2. plata serviciilor de consultanţă în domeniul managementului de proiect după depunerea cererii de finanţare;
3. serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul.

**3.5 Asistență tehnică**

Se includ cheltuielile efectuate, după caz, pentru:

1. asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului).
2. plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

**Capitolul 4 - Cheltuieli pentru investiția de bază**

**Pot fi considerate eligibile și cheltuielile aferente lucrărilor/dotărilor pentru spațiile necesare înfiinţării/dotării structurilor menţionate în cadrul secţiunii 3.2 Eligibilitatea proiectului şi a activităţilor din Ghidul solicitantului** *(un punct de lucru de medicină de familie sau un cabinet individual de medicină de familie; un cabinet de medicină dentară, un punct de recoltare pentru analizele medicale, alte servicii medicale necesare unităților/subdiviziunilor administrativ-teritoriale; un centru de permanență; alte puncte de lucru destinate activităților și serviciilor integrate de sănătate, sociale și educaționale, în conformitate cu nevoile locale identificate și cu posibilitățile de finanțare ale unității/unităților/subdiviziunii/subdiviziunilor administrativ-teritoriale),* **cu condiţia, ca aceste structuri să funcţioneze complementar cu centrul comunitar integrat, să nu înlocuiască activităţile centrului comunitar integrat şi să nu aibă activităţi care să se suprapună pe activităţile centrului comunitar.**

**4.1 cheltuieli pentru construcții și instalații**

Se cuprind cheltuielile aferente execuţiei tuturor obiectelor cuprinse în obiectivul de investiţie:

1. Cheltuieli pentru clădiri, construcţii speciale (locuri de parcare aferente şi necesare derulării activităţii infrastructurii centrului comunitar integrat, locuri de parcare destinate persoanelor cu dizabilităţi, în incinta obiectului proiectului, cheltuieli pentru amenajarea de parcări pentru biciclete în incinta obiectului proiectului, împrejmuire, amenajare peisagistică, alei/cale de acces care se execută pe amplasamentul delimitat din punct de vedere juridic al proiectului).
2. Cheltuieli pentru utilităţile generale ale obiectivului, instalaţii aferente construcţiilor, precum instalaţii electrice, sanitare, de alimentare cu gaze naturale, alimentare cu apă, canalizare, instalaţii interioare alimentare cu gaze naturale, instalaţii de încălzire, ventilare, climatizare, instalaţii pentru valorificarea surselor neconvenţionale de energie, P.S.I., siguranţă la foc, antiefracţie, telecomunicaţii şi alte tipuri de instalaţii impuse de destinaţia obiectivului.

Cheltuielile se desfăşoară pe obiecte de construcţie, iar delimitarea obiectelor se face de către proiectant.

Cheltuielile aferente fiecărui obiect de construcţie sunt estimate prin devizul pe obiect.

**4.2 Dotări (se includ utilaje, echipamente tehnologice şi funcţionale cu şi fără montaj, alte dotări)**

1. achiziționarea de bunuri pentru dotarea infrastructurii centrului comunitar integrat, precum: dotări P.S.I., dotări de uz gospodăresc, dotări privind protecţia muncii, cheltuieli pentru achiziţionarea dotărilor şi a echipamentelor corespunzătoare serviciilor medico-socio-educaţionale derulate în centrul comunitar integrat, cheltuieli pentru achiziţionarea şi instalarea de sisteme şi echipamente pentru persoane cu dizabilităţi;
2. achiziționării mobilierului pentru dotarea infrastructurii centrului comunitar integrat;
3. achiziționării echipamentelor IT necesare desfășurării în condiții optime a activităților aferente centrului comunitar integrat;
4. dotari exterioare care se montează pe amplasamentul delimitat din punct de vedere juridic al proiectului (bănci, coșuri de gunoi, pergole, dotări pentru petrecerea timpului liber);
5. alte dotări:

* Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.
* Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic.
* Se cuprind cheltuielile pentru procurarea de bunuri care, conform legii, intră în categoria mijloacelor fixe sau a obiectelor de inventar, sunt necesare implementarii proiectului şi respectă prevederile contractului de finanţare.

Cheltuielile se desfăşoară pe obiecte de construcţie.

**4.3 Active necorporale**

Se cuprind cheltuielile cu achiziţionarea activelor necorporale: drepturi referitoare la licenţe.

**Capitol 5 – Alte cheltuieli**

**5.1 Organizare de șantier**

Se cuprind cheltuielile estimate ca fiind necesare contractului în vederea creării condiţiilor de desfăşurare a activităţii de construcţii-montaj.

**5.1.1 cheltuieli pentru lucrări de construcții și instalații aferente organizării de șantier**

Se cuprind cheltuielile aferente construirii provizorii sau amenajării la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, fundaţii pentru macarale, reţele electrice de iluminat şi forţă, căi de acces auto, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier.

**5.1.2 Cheltuieli conexe organizării de șantier**

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, containere/vestiare/barăci/grupuri sanitare, întreruperea temporară a reţelelor de transport sau distribuţie de apă, canalizare, agent termic, energie electrică, gaze naturale, a circulaţiei rutiere, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic,taxe locale; chirii pentru ocuparea temporară a domeniului public, costul energiei electrice şi al apei consumate în incinta organizării de şantier pe durata de execuţie a lucrărilor, costul transportului muncitorilor nelocalnici şi/sau cazarea acestora, paza şantierului, asigurarea pompierului autorizat.

**5.2 Cheltuieli pentru comisioane, cote, taxe**

Se cuprind, după caz: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.

**5.3 - Cheltuieli diverse și neprevăzute**

Cheltuieli diverse şi neprevăzute - Se consideră eligibile dacă sunt detaliate corespunzător prin documente justificative şi doar **în limita maximă a 10% din valoarea eligibilă a cheltuielilor eligibile cuprinse la Capitolul 1, Capitolul 2 şi Capitolul 4.**

Din procentul stabilit se acoperă, după caz, cheltuielile rezultate în urma modificărilor de soluţii tehnice, cantităţi suplimentare de lucrări, utilaje sau dotări ce se impun pe parcursul derulării investiţiei, precum şi cheltuielile de conservare pe parcursul întreruperii execuţiei din cauze independente de autoritatea contractantă.

**Capitolul 6 Cheltuieli de informare și publicitate**

**6.1 Cheltuieli de informare și publicitatea pentru proiect, care rezultă din obligațiile beneficiarului**

Se cuprind cheltuielile cu activităţile obligatorii de informare şi publicitate stipulate în contractul de finanţare, **în limita maximă a 10 000 lei/proiect, inclusiv TVA.**

**6.2 Cheltuieli de promovare a obiectivului de investiţie/produsului/ serviciului finanţat**

Sunt incluse cheltuielile aferente materialelor şi acţiunilor de promovare a activităților proiectului, **în limita maximă a 10.000 lei/proiect, inclusiv TVA.**

**Lista cheltuielilor eligibile cuprinde următoarele categorii de cheltuieli:**

|  |  |  |
| --- | --- | --- |
| Nr. | Activitatea de informare şi publicitate | Nr. bucăţi maxim decontat |
| 1. | Anunţ/comunicat de presă privind începerea proiectului - **obligatoriu** | 1 |
| 2. | Anunţ/comunicat de presă la finalizarea proiectului – **obligatoriu** | 1 |
| 3. | Realizarea de panouri de informare  Unul temporar pe durata investiţiei şi o placă permanentă la finalizarea investiţiei - **obligatoriu** | 1+1 |
| 4. | Realizarea de etichete autocolante pentru echipamentele achiziţionate prin proiect – **obligatoriu** | |

Astfel, în scopul enunţat pot fi eligibile şi cheltuielile cu: afișe, bannere, broşuri, pliante, realizarea site-ului centrului comunitar integrat, obiect al proiectului, precum şi pentru accesibilizarea acestuia la nevoile persoanelor cu dizabilităţi**.**

**Capitolul 7 Cheltuieli cu auditul financiar extern pentru proiect**

**7.1 Cheltuieli cu auditul financiar extern pentru proiect**

Se cuprind cheltuielile cu auditul financiar extern, **in limita a 5.000 lei trimestrial**, inclusiv TVA (aferente activităţilor ce pot fi auditate în trimestrul respectiv).

Fiecare raport de audit confirmă că au fost verificate cheltuielile cuprinse în cererile de rambursare şi acestea sunt:

* necesare pentru realizarea proiectului;
* prevăzute în contractul încheiat cu beneficiarul proiectului;
* în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente, cu modificările și completările ulterioare);
* efectuate şi plătite de beneficiar sau partenerii săi;
* cheltuielile au fost plătite pe parcursul perioadei de eligibilitate;
* înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare.

Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilităţii în funcţie de tipul beneficiarului şi codul SMIS al proiectului.

Cheltuielile decontate sunt în conformitate cu propunerile tehnice şi financiare ofertate (se verifică preţurile unitare şi cantităţile decontate).

Beneficiarii vor derula fondurile aferente pre-finanţării proiectelor prin conturi separate deschise special pentru proiect.

Beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

**Capitolul 8 Cheltuieli cu achiziţia de autovehicule sau alte mijloace de transport (dacă este cazul)**

**8.1. Cheltuieli cu achiziţia de autovehicule sau alte mijloace de transport**

În această sub-categorie se includ cheltuielile cu achiziţia de autovehicule sau alte mijloace de transport (**scutere/biciclete/ATV-uri/autoturisme, în funcţie de specificul colectivităţii locale şi al infrastructurii)**, **în limita a 15 000 euro, fără TVA**, pentru fiecare autovehicul sau alt mijloc de transport achiziţionat.

Limitele procentuale prevazute pentru anumite categorii de cheltuieli se aplică la valoarea cheltuielilor incluse în bugetul proiectului la data semnarii contractului de finantare.

Taxa pe valoarea adăugată nerecuperabilă aferentă cheltuielilor eligibile este eligibilă.

Corespondenţa categoriei și subcategoriei de cheltuieli aplicabile în cadrul acestor apeluri de proiecte, sistemul MySMIS şi capitolele/subcapitolele/liniile bugetare aferente devizului general.

|  |  |  |
| --- | --- | --- |
| **Categorie MySMIS** | **Subcategorie MySMIS** | **Capitolele/subcapitolele/liniile bugetare din devizului general** |
| 6 - cheltuieli cu achizitia de mijloace de transport | 14 - cheltuieli cu achizitia de mijloace de transport | 4.4. Utilaje fără montaj şi echipamente de transport |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | 3.7.2. auditul financiar (doar pentru Devizele Generale întocmite în conformitate cu HG nr. 907/2016) |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG nr. 907/2016)  Realizarea de panouri de informare  Realizarea de etichete autocolante |
| 18 - cheltuieli de promovare a obiectivului de investiţie/produsului/serviciului finanţat | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG nr. 907/2016)  Anunţ/comunicat de presă privind începerea proiectului  Anunţ/comunicat de presă la finalizarea proiectului |
| 12 - cheltuieli pentru obținerea și amenajarea terenului | 34 – cheltuieli pentru achiziţia terenului cu sau fără construcţii | 1.1. Obţinerea terenului |
| 38 - cheltuieli pentru amenajarea terenului | 1.2. Amenajarea terenului  1.4. Cheltuieli pentru relocarea/protecţia utilităţilor (devieri reţele de utilităţi din amplasament) (doar pentru Devizele Generale întocmite în conformitate cu HG nr.907/2016) |
| 39 - cheltuieli cu amenajări pentru protecția mediului şi aducerea la starea iniţială | 1.3. Amenajări pentru protecţia mediului şi aducerea terenului la starea iniţială |
| 13 - cheltuieli pentru asigurarea utilităţilor necesare obiectivului | 40 - cheltuieli pentru asigurarea utilităţilor necesare obiectivului | SECŢIUNEA a 2-a  Cheltuieli pentru asigurarea utilităţilor necesare obiectivului de investiţii |
| 14 - cheltuieli pentru proiectare și asistență tehnică | 42 - studii de teren | 3.1. Studii |
| 43 - cheltuieli pentru obținere avize, acorduri,  autorizații | 3.2. Documentaţii-suport şi cheltuieli pentru obţinerea de avize, acorduri şi autorizaţii |
| 44 - proiectare și inginerie | 3.3. Expertizare tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile legislaţiei în vigoare  3.4. Certificarea performanţei energetice şi auditul energetic al clădirilor  3.5. Proiectare |
| 45 - cheltuieli pentru consultanță | 3.7.1. managementul de proiect pentru obiectivul de investiţii; (doar pentru Devizele Generale întocmite în conformitate cu HG 907/2016) |
| 46 - cheltuieli pentru asistență tehnică | 3.8. Asistenţă tehnică |
| 15 - cheltuieli pentru investiția de bază | 53 - cheltuieli pentru construcții și instalații | 4.1. Construcţii şi instalaţii  4.2. Montaj utilaje, echipamente tehnologice şi funcţionale |
| 54 - cheltuieli cu dotările (utilaje, echipamente cu și fără montaj, dotări) | 4.3. Utilaje, echipamente tehnologice şi funcţionale care necesită montaj  4.4. Utilaje, echipamente tehnologice şi funcţionale care nu necesită montaj şi echipamente de transport  4.5. Dotări |
| 55 - cheltuieli cu active necorporale | 4.6. Active necorporale |
| 56 – cheltuieli conexe invetiţiei de bază | 4.7. Cheltuieli conexe invetiţiei de bază |
| 16 - cheltuieli cu organizarea de șantier |  |  |
| 57 - cheltuieli pentru lucrări de construcții și instalații aferente organizării de șantier | 5.1.1. Lucrări de construcţii şi instalaţii aferente organizării de şantier |
| 58 - cheltuieli conexe organizării de șantier | 5.1.2. Cheltuieli conexe organizării de şantier |
| 17 - cheltuieli pentru comisioane, cote, taxe, costul creditului | 59 - cheltuieli pentru comisioane, cote, taxe, costul creditului | 5.2. Comisioane, cote, taxe, costul creditului |
| 18 - cheltuieli diverse și neprevăzute | 60 - cheltuieli diverse și neprevăzute | 5.3. Cheltuieli diverse şi neprevăzute |

Pentru Devizele Generale întocmite după HG nr. 28/2008, cu modificările şi completările ulterioare, anumite cheltuieli, respectiv auditul financiar, informarea şi publicitatea, se vor regăsi doar în bugetul cererii de finanţare.

## 3.3.3. Cheltuieli neeligibile

* cheltuieli pentru achiziţionarea consumabilelor;
* cheltuielile privind costurile administrative;
* cheltuielile de personal;
* cheltuieli financiare, respectiv prime de asigurare, taxe, comisioane, rata și dobânzi aferente creditelor;
* cheltuielile privind costurile de funcționare şi întretinere a obiectivelor finanțate prin proiect;
* contribuţia în natură;
* amortizarea;
* cheltuielile cu leasingul prevăzute la art. 9 din HG nr. 399/2015;
* cheltuielile prevăzute la art. 13 din HG. Nr. 399/2015 privind regulile de eligibilitate a cheltuielilor efectuate în cadrul operatiunilor finantate prin FEDR, FSE, FC 2014-2020.

# Anexe ale cererii de finanţare

## 4.1. Anexele la depunerea cererii de finanțare

|  |  |
| --- | --- |
|  | Certificarea aplicaţiei şi Declaraţiile reprezentantului legal al solicitantului pot fi semnate astfel:   * Olograf de către reprezentantul legal al solicitantului şi electronic de către persoana împuternicită.   **sau**   * Electronic de către reprezentantul legal al solicitantului. |

1. **Documentele statutare ale solicitantului şi partenerilor (dacă este cazul):**

Vor fi prezentate, după caz, documentele statutare ale solicitantului şi, dacă e cazul, ale partenerilor, în vigoare, astfel:

* Hotărârea de constituire a consiliului local /județean, după caz;
* Hotărârea judecătorească de validare a mandatului primarului sau pentru situaţii particulare, alte documente din care să rezulte calitatea de reprezentant legal al solicitantului/partenerilor;
* Hotărârea judecătorească de validare a mandatului președintelui consiliului județean sau pentru situaţii particulare, alte documente din care să rezulte calitatea de reprezentant legal al solicitantului/partenerilor;
* Alte documente statutare relevante, în funcţie de tipul solicitantului/partenerului;
* Acordul de parteneriat (Anexa 16 din Ghidul Specific).

Atenţie! Liderul de parteneriat este clar identificat în Acordul de parteneriat şi în Formularul Cererii de Finanţare.

1. **Documente privind identificarea reprezentantului legal al solicitantului şi partenerilor (dacă este cazul), în format pdf.**

Pentru reprezentantul legal al solicitantului şi partenerilor (dacă este cazul) se va anexa în mod obligatoriu la cererea de finanțare o copie după un document de identificare.

1. **Declarația de eligibilitate a solicitantului/fiecărui partener**, după caz, în format pdf. (Anexa 4 la prezentul ghid). In cazul parteneriatelor, această Declaraţie de eligibilitate se va semna de lider şi de fiecare dintre parteneri.
2. **Declaraţia de angajament a solicitantului/fiecărui partener,** după caz, în format pdf. (Anexa 5 la prezentul ghid). In cazul parteneriatelor, această Declaraţie de eligibilitate se va semna de lider şi de fiecare dintre parteneri.
3. **Declarația privind privind eligibilitatea TVA aferente cheltuielilor ce vor fi efectuate în cadrul operaţiunii propuse spre finanţare din FEDR, FSE şi FC 2014 – 2020** a solicitantului/fiecărui partener, după caz, în format pdf. (Anexa 6 la prezentul ghid). In cazul parteneriatelor, această Declaraţie privind neductibilitatea se va semna de lider şi de fiecare dintre parteneri**.**
4. **Documente care atestă dreptul de proprietate publică/privată şi/sau administrare**, după cum sunt descrise mai jos:

Solicitantul va transmite documentele care atesta dreptul de proprietate publică/privată şi/sau administrare asupra infrastructurii (teren și/sau clădire) pe care se propune a se realiza investiția din proiect, în conformitate cu prevederile de mai jos, în termenele specificate.

Documentele trebuie să fie cuprinzătoare pentru datele menționate în cadrul Cererii de finanțare şi a documentației tehnico-economice cu privire la identificarea/localizarea investiției.

|  |  |
| --- | --- |
|  | **În cadrul prezentului apel, se acceptă înscrierea provizorie a dreptului de proprietate publică.**  În cazul existenței unui drept de proprietate înscris provizoriu/neatestat, beneficiarul va respecta legislația aplicabilă raportată la momentul începerii demersurilor aferente atestării inventarului bunurilor aparţinând domeniului public al unităţilor administrativ-teritoriale (în funcţie de momentul demarării procedurilor de atestare a inventarului bunurilor aparținând domeniului public, precum și de stadiul demersurilor întreprinse în acest sens de UAT-urile beneficiare de finanțare nerambursabilă), cel mai târziu la data emiterii autorizației de construire aferente proiectului, dar nu mai târziu de un termen de maximum 1 an de la data intrării în vigoare a contractului de finanțare, va transmite extrasul de carte funciară cu înscrierea definitivă a proprietății. |

Ȋn situația în care dovada intabulării (extras de carte funciară și încheierea) nu este prezentată în etapa de implementare şi durabilitate a contractului de finanţare, cel mai târziu la data emiterii autorizației de construire aferente proiectului, dar nu mai târziu de un termen de maximum 1 an de la data intrării în vigoare a contractului de finanțare, contractul de finanțare va fi reziliat.

**Pentru dovedirea dreptului de proprietate publică/privată şi/sau administrare asupra imobilelor, la momentul depunerii cererii de finanțare, se vor anexa următoarele documente:**

1. **Pentru dovedirea dreptului de proprietate publică/privată asupra imobilelor, la momentul depunerii cererii de finanțare, se vor anexa următoarele documente:**
2. Documentele cadastrale şi înregistrarea imobilelor în registre (extras de carte funciară din care să rezulte intabularea dreptului de proprietate publică/privată sau înscrierea provizorie a dreptului de proprietate publică, precum și încheierea). Extrasele de carte funciară nu trebuie să fi fost emise cu mai mult de 30 de zile calendaristice înainte de data depunerii proiectului.
3. Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.
4. **Pentru dovedirea dreptului de administrare asupra imobilelor, la momentul depunerii cererii de finanțare, se vor anexa următoarele documente:**
5. Extrasul de carte funciară din care să reiasă dreptul de administrare aferent proprietății publice asupra imobilelor precum și intabularea și încheierea.
6. Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.
7. **Certificatul de urbanism/Autorizația de construire**

**Este obligatorie anexarea la cererea de finanțare a certificatului de urbanism pentru proiectul/obiectul de investiţii care prevede lucrări de construcţie, conform legislației naționale aplicabile în vigoare, cu modificările și completările ulterioare[[8]](#footnote-8) .**

|  |  |
| --- | --- |
|  | Cu toate acestea, pentru a demonstra un grad mai avansat de maturitate al proiectului se poate anexa autorizația de construire.  **În cazul proiectelor exclusiv de dotări, care fie nu au lucrări de construcție fie au și lucrări de construcție, dar care nu necesită eliberarea unui certificat de urbanism/unei autorizații de construire, solicitantul va preciza acest aspect în cadrul studiului de oportunitate.** |

Certificatul de urbanism anexat la dosarul cererii de finanţare **trebuie să fie cel eliberat în vederea obţinerii autorizaţiei de construire pentru proiectul/obiectul de investiţii aferent cererii de finanțare depuse** și **trebuie să fie valabil la data depunerii cererii de finanţare**.

**Sigura excepție permisă cu privire la termenul de valabilitate a certificatului de urbanism la data depunerii cererii de finanțare,** este atunci când se anexează autorizația de construire, în termen de valabilitate la data depunerii cererii de finanțare sau la data începerii lucrărilor, după caz, eliberată în vederea realizării investiției aferente proiectului.

În ceea ce priveşte avizele/acordurile, pentru **proiectul/obiectul de investiţii pentru care execuţia de lucrări nu a fost demarată,** **se vor atașa avizele și acordurile solicitate prin certificatul de urbanism, obținute până la data depunerii cererii de finanțare**.

1. **Documentația tehnico – economică** **(faza SF/DALI sau SF/DALI + PT), conform legislației naționale aplicabile în vigoare, cu modificările și completările ulterioare sau studiul de oprtunitate pentru proiectele exclusiv de dotări.**

Pentru finanțarea proiectelor de investiții în infrastructură în cadrul POR 2014-2020, **este suficientă depunerea studiului de fezabilitate/documentației de avizare a lucrărilor de intervenție**. Pentru cazul în care Proiectul tehnic a fost întocmit și recepționat, acesta se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

Planșele aferente documentației tehnico-economice se depun scanat după planşele ce conţin toate semnăturile şi avizele (proiectant, verificatori de proiecte atestaţi, experţi tehnici, după caz), fișiere tip PDF.

**La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții**.

***a) Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare***

* Documentaţia tehnico-economică a obiectivului de investiție anexată la cererea de finanțare nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare. Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.

**b) *(dacă este cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:***

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare să depună la sediul OI/în aplicația electronică MySMIS documentațiile de achiziție ale contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

**A se vedea prevederile contractului de finanțare în acest sens.**

La momentul depunerii cererii de finanțare, se vor anexa la cererea de finanțare, pentru lucrările începute, în plus față de DALI, următoarele documente:

* Autorizaţia de construire.
* Devizul general, întocmit conform legislaţiei în vigoare.
* Contractul de lucrări, semnat după data de 01.01.2014, inclusiv acte adiționale.

Pentru acest tip de proiecte nu există cerința conform căreia:

* DALI sau proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.

1. **Decizia etapei de evaluare inițială[[9]](#footnote-9), emisă de autoritatea competentă pentru protecția mediului**

Decizia etapei de evaluare inţială[[10]](#footnote-10) poate fi **„clasarea notificării”** sau **„decizia privind necesitatea demarării procedurii de evaluare a impactului asupra mediului”**, în conformitate cu prevederile Legii nr.292/2018, privind evaluarea impactului anumitor proiecte publice şi private asupra mediului.

1. **Hotărârea solicitantului/partenerilor de aprobare a studiului de oportunitate şi/sau documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect.**

Această hotărâre va avea anexat studiul de oportunitate sau descrierea investitiei din Studiul de fezabilitate / DALI/, întocmită conform legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi actualizată cu modificările și completările intervenite la faza PT.

Anexa la hotărârea Consiliului Local/Județean trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

Conform prevederilor secțiunii 7.4.1 din *Ghidul solicitantului - Condiții generale de accesare a fondurilor în cadrul POR 2014-2020* (*cu modificările și completările ulterioare).*

1. Hotărârea de aprobare a proiectului şi/sau acordului de parteneriat (dacă este cazul)

Hotărârea de aprobare a proiectului se depune la momentul depunerii cererii de finanțare **doar în cazul:**

* proiectelor de investiţiipentru care execuţia de lucrări a fost demarată, însă investitiile nu au fost încheiate în mod fizic
* proiectelor de investiţiipentru care lucrările nu au fost implementate integral până la momentul depunerii cererii de finanțare.
* proiectelor de investiţiipentru care s-a atribuit contractul de lucrări înainte de depunerea cererii de finanţare.

Hotărârea de aprobare a proiectului va fi în conformitate cu declarația de angajament precum și cu forma bugetului cererii de finanțare.

În hotărârea sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

Hotărârea consiliului local/consiliului județean de aprobare a cererii de finanţare şi a cheltuielilor aferente va conţine următoarele informaţii minime:

valoarea totală a proiectului (cererii de finanţare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei

contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și contribuția de ...% din valoarea eligibilă a proiectului, în cuantum de <suma în cifre>, reprezentând cofinanțarea proiectului <Titlu proiect>.

1. **Devizul general și devizul general centralizator acolo unde este cazul, pentru proiectele de lucrări în conformitate cu legislația aplicabilă în vigoare – a se vedea structura devizului general din cadrul legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii***.*

Conform *Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*

Devizul general trebuie să prezinte data elaborării/actualizării, să fie semnat și ștampilat de catre elaboratorul documentației tehnico-economice.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

Pentru corelări, se va avea în vedere și Anexa 7 *Lista de echipamente și/sau lucrări și/sau servicii* *și/sau dotări* cu încadrarea acestora pe secțiunea de cheltuieli eligibile / neeligibile, anexată la cererea de finanțare.

1. **Lista de echipamente și/sau dotări** și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile.

Se va anexa lista de echipamente și /sau dotări și/sau lucrări și/sau servicii, evidenţiindu-se cheltuielile eligibile şi neeligibile (conform Anexei 7 la prezentul document), iar informaţiile vor fi corelate cu bugetul proiectului, cu devizul general şi cu devizele pe obiecte.

|  |  |
| --- | --- |
|  | **Atenţie!** **La întocmirea Listei de echipamente și /sau dotări și/sau lucrări și/sau servicii, beneficiarul va avea în vedere şi** „*Baremul minim de dotare cu bunuri, echipamente medicale şi nemedicale pentru centrul comunitar integrat, finanţat din bugete locale şi/sau din fonduri externe nerambursabile” (Anexa nr. 3 şi Anexa nr. 4)*, aşa cum este prevăzut în Hotărârea de Guvern nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară, **cu menţiunea că, în categoria cheltuielilor eligibile vor fi cuprinse doar cheltuielile pentru procurarea de bunuri care, conform legii, intră în categoria mijloacelor fixe şi/sau obiectelor de inventar, sunt necesare implementării proiectului şi respectă prevederile contractului de finanţare.** |

1. **Dacă este cazul, documentele care atestă faptul că solicitantul are depus/selectat/în derulare un proiect pe POCU, Axa prioritară 4 sau a implementat/finalizat în ultimii doi ani, unul sau mai multe contracte finanțate alte surse de finanțare, inclusiv POR, cu care prezentul proiect este complementar,în vederea acordării punctajului din Grila de evaluare tehnică și financiară.**
2. **Fișele de post și curriculum vitae ale membrilor echipei de implementare a proiectului, în vederea acordării punctajului din Grila de evaluare tehnică și financiară. Dacă solicitantul consideră oportune și alte documente în scopul dovedirii îndeplinirii criteriilor din grilă, le poate depune și pe acelea.**
3. **Actul de împuternicire în cazul în care Cererea de finanţare şi anexele la cererea de finanţare nu este semnată de reprezentantul legal al solicitantului, ci de o persoană împuternicită în acest sens. Actul de împuternicire reprezintă orice** **document administrativ emis de reprezentantul legal în acest sens, cu respectarea prevederilor legale.**

|  |  |
| --- | --- |
|  | În cazul în care cererea de finanțare şi anexele la cererea de finanţare (dacă este cazul) sunt semnate cu semnătura electronică extinsă, de o persoană împuternicită de reprezentantul legal al solicitantului, se anexează documentul de împuternicire şi certificarea aplicaţiei (Anexa 15) dacă cererea de finanţare este semnată de către un împuternicit al reprezentantului legal. Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.  *Observație*: Dacă la depunere, cererea de finanțare este semnată de reprezentantul legal al solicitantului, iar pe parcursul procesului de evaluare, selecție și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secţiunea 2.3, documentul de împuternicire se poate prezenta odată cu răspunsul la respectiva solicitare de clarificări. |

1. **Pentru proiectele care vizează exclusiv achiziția de dotări, se va depune studiul de oportunitate conform modelului orientativ, anexă la prezentul ghid.**

Solicitantul poate alege detalierea studiului de oportunitate în cadrul secțiunilor indicate mai sus din cadrul aplicației MySmis sau în cadrul unui document word, care va fi ulterior depus ca și anexă la formularul cererii de finanțare, cu respectarea prevederilor ghidului specific în ceea ce privește modalitatea de depunere/completare a anexelor.

Solicitantul va avea grijă să nu dubleze informațiile din cadrul formularului cererii de finanțare cu cele din cadrul studiului de oportunitate.

1. **Orice alte documente necesare în vederea acordării punctajului din Grila de evaluare tehnică și financiară** (de exemplu: documente privind maturitatea proiectului, documente justificative privind rezonabilitatea costurilor, contracte de munca, etc.).

## Anexele la momentul contractării cererii de finanţare

Dacă proiectul este acceptat pentru finanțare (De exemplu: a parcurs cu succes etapele de verificare preliminară și evaluare tehnică și financiară), solicitantul va trebui să prezinte în etapa precontractuală:

1. Modificări la actele constitutive/statutare ale solicitantului - în format pdf.
2. Documente privind identificarea reprezentantului legal al solicitantului, dacă acesta s-a modificat pe parcursul precesului de evaluare şi selecţie - în format pdf.
3. Declarația de eligibilitate actualizată - în format pdf.
4. Declaraţia de angajament actualizată- în format pdf.
5. Declaraţia privind privind eligibilitatea TVA aferente cheltuielilor ce vor fi efectuate în cadrul operaţiunii propuse spre finanţare din FEDR, FSE şi FC 2014 – 2020, dacă a fost modificată/actualizată pe parcursul procesului de evaluare şi selecţie, în format pdf.
6. Certificat de atestare fiscală, referitor la obligațiile de plată la bugetul local și bugetul de stat în termen de valabilitate - în format pdf.
7. Certificatul de cazier fiscal al solicitantului, în termen de valabilitate – în format pdf.
8. Actualizări asupra documentelor privind dreptul de proprietate/administrare – extras de carte funciară actualizat - în format pdf.
9. Hotărârea de aprobare a proiectului în conformitate cu ultima forma a bugetului rezultat în urma etapei de evaluare și selecție, a solicitantului şi a partenerilor dacă este cazul - în format pdf.
10. Devizului general actualizat în conformitate cu ultima forma a bugetului rezultat în urma etapei de evaluare și selecție, dacă este cazul.
11. Lista de echipamente şi/sau lucrări şi/sau servicii. În cazul în care a fost actualizată în procesul de evaluare şi selecţie, se va ataşa documentul actualizat, în format pdf.
12. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul).
13. Formular bugetar „Fişa proiectului finanțat/propus la finanțare în cadrul programelor aferente Politicii de coeziune a Uniunii Europene”, aferent proiectului propus, semnat și ștampilat de către ordonatorul principal de credite, prevăzut de Scrisoare-cadru privind contextul macroeconomic, în conformitate cu prevederile Art. 2 din Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
14. Formular nr. 1/COD 83 – Fișă de fundamentare proiect propus la finanțare/finanțat din fonduri europene în conformitate cu Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
15. Alte documente actualizate (dacă este cazul).

# Procesul de evaluare și selecție a proiectelor

Ulterior depunerii, cererile de finanțare vor intra intr-un sistem non-competitiv de verificare, evaluare și selecție, în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiară, au obţinut un mimim de 50 puncte din totalul de maxim 100 puncte şi se încadrează în alocarea apelului respectiv de proiecte.

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară, şi în cadrul cererii de finanţare să descrie în mod clar şi succint toate aspectele urmează a fi evaluate în etapa de evaluare tehnică şi financiară, în conformitate cu grila aferentă acestei etape.

Modelul standard al contractului de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul anexei *10.8 la Ghidul general*.

Clauzele specifice aplicabile contractelor de finanţare încheiate în cadrul prezentului apel de proiecte în cadrul secţiunii 8 la prezentul ghid.

## Conformitate administrativă și eligibilitate

După depunerea cererii de finanţare, se va analiza și verifica respectarea tuturor criteriilor de conformitate administrativă și eligibilitate menționate în cadrul prezentului document.

Detalierea respectivei verificări este realizată în cadrul anexei Grila de verificare a conformităţii administrative şi eligibilităţii la prezentul ghid.

Proiectele respinse în cadrul etapei de verificare a conformităţii administrative şi eligibilităţii pot fi redepuse în cadrul prezentului apel, cu condiţia respectării termenului limită de depunere.

Proiectele redepuse sunt considerate din punct de vedere procedural proiecte nou-depuse.

*În cadrul acestui apel de proiecte, prin derogare de la secțiunea 8.1, din Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), Organismul intermediar poate solicita maxim 2 clarificări/completări asupra cererii de finanțare.Termenul de răspuns este de maxim 5 zile lucrătoare.*

Se pot solicita clarificări și completări privind orice aspecte, inclusiv privind solicitarea unor documente solicitate la depunerea cererii de finanţare, vizând conformitatea administrativă sau eligibilitatea, așa cum sunt menţionate/ definite/ descrise în Ghidului specific.

Se acceptă documentele emise şi după depunerea cererii de finantare, dar nu mai tarziu de data raspunsului la cea de-a doua scrisoare de clarificări din etapa CAE.

Un proiect poate fi admis/ acceptat pentru etapa următoare a procesului de selecție în condițiile în care sunt îndeplinite cumulativ următoarele:

* răspunsul a fost transmis în termenul prevăzut în solicitarea de clarificări a Organismului Intermediar către solicitant;
* răspunsul transmis este complet;
* au fost remediate toate aspectele sesizate în solicitarea de clarificări.

|  |  |
| --- | --- |
|  | **Grila de verificare a conformităţii administrative şi eligibilităţii trebuie să se încheie cu o concluzie clară cu privire la conformitatea şi eligibilitatea proiectului.** |

## Evaluarea tehnică și financiară, inclusiv vizita la fața locului

Evaluarea tehnică și financiară se va realiza în baza Grilei de evaluare tehnică şi financiară, prezentată în cadrul **Anexei - Grila de evaluare tehnică şi financiară** la prezentul ghid, care cuprinde criteriile de evaluare tehnică și financiară:

|  |  |
| --- | --- |
|  | **În vederea acordării punctajului menționat la criteriile de evaluare tehnică și financiară, solicitantul trebuie să depună documentele justificative respective.** |

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară şi în cadrul cererii de finanţare să descrie în mod clar şi succint toate aspectele ce urmează a fi evaluate în etapa de evaluare tehnică şi financiară, în conformitate cu grila aferentă acestei etape.

Procesul de evaluare și selecție, inclusiv vizita la fața locului a proiectelor în cadrul prezentului apel de proiecte are la bază prevederile subsecțiunea 8.2. „Evaluarea tehnică și financiară. Aspecte generale - criterii, procesul general, clarificări, vizita la fața locului” din Ghidul general.

Pentru proiectele depuse în cadrul prezentului apel, proiectele respinse în cadrul etapei de evaluare tehnico-financiară pot fi redepuse în cadrul prezentului apel, cu condiţia respectării termenului limită de depunere. Proiectele redepuse sunt considerate din punct de vedere procedural proiecte nou-depuse.

*Prin derogare de la Procedura Generală, pentru această etapă se pot solicita două clarificări, cu termen limită de răspuns de 5 (cinci) zile lucrătoare.*

Dacă în urma solicitării, aplicantul nu răspunde în conformitate cu cerinţele formulate, cererea de finanţare va fi punctată numai pe baza informaţiilor iniţiale. Etapa de evaluare tehnică și financiară se poate încheia cu recomandări de corelări/observații, dacă este cazul, cu condiția ca solicitantul să fie informat în acest sens, iar elementele respective să fie soluționate în cadrul etapelor următoare ale procesului, însă nu mai târziu de expirarea termenului limită de depunere a documentelor aferente etapei precontractuale în conformitate cu prevederile secțiunii 8.5 Etapa precontractuală din Ghidul General, în caz contrar proiectul fiind respins.

De asemenea, retragerea proiectelor din procesul de evaluare selecție și contractare se poate realiza în conformitate cu subsecțiunea 8.3 „Renunțarea la cererea de finanțare și restituirea documentației” la Ghidul general.

Detalierea respectivei verificări este realizată în cadrul Anexei Grila de evaluare tehnică şi financiară la prezentul ghid, Anexei Grila de verificarea a conformităţii DALI şi Anexei Grila de verificarea a conformităţii PT, în situaţia în care solicitantul depune şi proiectul tehnic.

Modelul standard al contractului de finanțare utilizat pentru contractarea proiectelor selectate în urma procesului de evaluare și selecție este prezentat în cadrul în cadrul anexei 10.8 la Ghidul general.

Detaliem mai jos **criteriile de evaluare tehnică și financiară**:

1. **Contribuţia proiectului la implementarea planurilor de acțiune aferente documentelor strategice relevante - maxim 15 puncte.**

*Modalitate acordare punctaj: Se poate acorda punctaj intermediar în situaţia în care prin proiect se asigură implementarea măsurilor cuprinse într-unul din documentele strategice menţionate în cadrul acestui criteriu.*

**Prin proiect se asigură implementarea măsurilor incluse în Strategia Naţională de Sănătate 2014-2020[[11]](#footnote-11) şi/sau Strategia naţională privind incluziunea socială şi reducerea sărăciei pentru perioada 2015-2020[[12]](#footnote-12)** **şi/sau a Planului strategic de acţiuni pentru perioada 2015-2020.**

Grupul ţintă al strategiilor mai sus menționate este alcătuit din grupurile vulnerabile. Grupurile vulnerabile care fac obiectul înființării Centrelor Comunitare Integrate sunt cele definite conform art. 7 din OUG nr. 18/2017 privind asistența medicală comunitară, cu modificările și completările ulterioare[[13]](#footnote-13).

Printre obiectivele prioritare identificate în cadrul Strategiei Nationale de Sănătate 2014- 2020 este obiectivul general 4 - asigurarea accesului echitabil la servicii de sănătate de calitate și cost–eficacitate, în special la grupurile vulnerabile și obiectivele specifice centrate pe îmbunătățirea accesului la servicii de calitate a grupurilor vulnerabile:

* OS 4.1 Dezvoltarea serviciilor de asistență comunitară, integrate și comprehensive, destinate în principal populației din mediul rural și grupurilor vulnerabile inclusiv Roma.
* OS 7.2 Îmbunătăţirea infrastructurii serviciilor de sănătate oferite în regim ambulatoriu prin asistenţă medicală comunitară, medicină de familie şi ambulatoriul de specialitate.
* Asigurarea infrastructurii necesare dezvoltării graduale a reţelei de servicii de asistentă comunitară la nivel naţional prin reabilitarea sau construirea centrelor comunitare (OS 7.2 coroborat cu OS 4.1).
* Adoptarea unei abordări integrate în furnizarea serviciilor sociale, prin înființarea echipelor comunitare de intervenție integrată.

Printre obiectivele Strategiei naţionale privind incluziunea socială şi reducerea sărăciei pentru perioada 2015-2020, enumerăm:

* consolidarea și îmbunătățirea asistenței sociale la nivel de comunitate;
* dezvoltarea echipelor comunitare de intervenție integrată pentru furnizarea serviciilor sociale de educație, ocupare, sănătate și programe de intermediere socială și facilitare la nivel comunitar, cu precădere pentru comunitățile sărace și marginalizate.

1. **Respectarea principiilor privind dezvoltarea durabilă, egalitatea de şanse, de gen și nediscriminarea – maxim 15 puncte.**

*Modalitate acordare punctaj: Punctajul este cumulativ. Se pot acorda şi punctaje intermediare.*

1. Proiectul prevede măsuri de accesibilizare a clădirilor pentru persoanele cu dizabilităţi **– 5 puncte;**
2. Proiectul prevede implicarea persoanelor aparţinând grupurilor vulnerabile în calitate de angajaţi sau colaboratori sau voluntari **– 7 puncte;**
3. Proiectul prevede măsuri care conduc la utilizarea eficientă a oricăror resurse (energie electrică, apă, combustibil, aer, etc.), folosirea unor alternative ecologice, certificări de mediu ale solicitantului - ex ISO 14001, folosirea sistemelor de management al clădirii (BMS) – **3 puncte;**
4. **Complementaritatea cu investițiile realizate din POCU, precum și din alte surse de finanțare – maxim 10 puncte.**

*Modalitate acordare punctaj: Punctajul este cumulativ.*

1. Solicitantul de finanţare face dovada că are depus/selectat/în derulare un proiect pe POCU, Axa prioritară 4 / PI 9.iv/ OS 4.5 & 4.6 & 4.10 **– 5 puncte.**
2. Solicitantul de finanţare arată că are în derulare sau a implementat/finalizat unul sau mai multe proiecte din alte surse de finanţare, inclusiv POR, cu care prezentul proiect este complementar – **5 puncte.** În acest caz, solicitantul va menționa proiectele respective în secțiunea Justificare, din cadrul cererii de finanțare. În cazul finanțărilor prin Instrumente Structurale se va menționa codul SMIS.
3. **Calitatea, maturitatea și sustenabilitatea proiectului – maxim 20 puncte.**

*Modalitate acordare punctaj: punctaj cumulativ (în funcţie de tipul investițiilor și de documentaţiile tehnico-economice depuse): 4.1.A/4.1.B +4.1.C sau 4.2.A+4.2.B*

**4.1. Gradul de pregătire/ maturitate a proiectului şi calitatea documentaţiei tehnico-economice în cazul proiectelor care prevăd lucrări de construcţie/reabilitare/modernizare/extindere** **–** **maxim 20 puncte.**

*Modalitate acordare punctaj: punctaj cumulativ 4.1.A/4.1.B+4.1.C*

**4.1.A** Studiului de Fezabilitate / Documentaţia de Avizare a Lucrărilor de Intervenţii (după caz) îndeplinește criteriile de conformitate şi de calitate din Grila de analiză a conformităţii şi a calității Studiului de Fezabilitate / Documentaţiei de Avizare a Lucrărilor de Intervenţii (Anexa 10, 11, 12), stabilite pe baza prevederilor HG nr. 907/2016, după caz. Datele sunt suficiente, corecte şi justificate, iar descrierea investiţiei din SF/DALI corespunde cu descrierile din cererea de finanţare şi anexele la aceasta – **maxim 18 puncte.**

**SAU**

**4.1.B** Proiectul Tehnic îndeplinește criteriile de conformitate şi de calitate din Grila de analiză a conformității şi a calității Proiectului tehnic (Anexa 13), stabilite pe baza prevederilor HG nr. 907/2016, după caz. Datele sunt suficiente, corecte şi justificate, iar descrierea investiţiei din Proiectul tehnic corespunde cu descrierile din cererea de finanţare şi anexele la aceasta **– maxim 18 puncte.**

*Modalitate acordare punctaj: Punctarea subcriteriului 4.1 se poate face prin selectarea unei singure opțiuni/ipoteze (4.1.A/4.1.B) și a punctajului aferent acesteia. Se pot acorda punctaje intermediare pentru 4.1.A/4.1.B. În cazul Cererilor de finanțare care conţin mai multe documentaţii de același tip, punctajul acordat (4.1.A/4.1.B) reprezintă o medie a punctajelor acordate fiecărei documentaţii din aceeaşi categorie (SF/DALI/PT). În cazul în care o cerere de finanţare conţine mai multe categorii de documentaţii (SF/DALI/PT/Contractul de execuție lucrări), opţiunile 4.1.A, 4.1.B vor fi punctate maximum cu 9, după caz, astfel încât, cumulat, să nu se depăşească cele 18 puncte maxime aferente criteriului 4.1. Răspunderea cu NU sau 0, după caz, la oricare din (sub)criteriile din Anexele 10, 11, 12, 13 duce la obținerea unui punctaj de 0 puncte la opţiunile/ipotezele 4.1.A și 4.1.B. Ȋn caz că se obțin 0 puncte la opţiunile/ipotezele 4.1.A, 4.1.B, proiectul este respins.*

**4.1.C** Gradul de pregătire/maturitate a proiectului în cazul proiectelor care prevăd lucrări de construcție/reabilitare/modernizare/extindere **– maxim 2 puncte.**

a. Autorizaţia de Construire este emisă – **1 punct.**

SAU

b. Contractul de lucrări este semnat – **1 punct.**

*Modalitate acordare punctaj: Se va selecta doar una din opțiunile a, b*

**4.2. Gradul de pregătire/maturitate a proiectului şi calitatea studiului de oportunitate în cazul proiectelor care prevăd exclusiv achiziţie de dotări/echipamente – maxim 20 puncte.**

*Modalitate acordare punctaj: Punctajul este cumulativ 4.2.A+4.2.B*

**4.2.A Gradul de pregătire/ maturitate a proiectului – maxim 10 puncte.**

a. Dovezile lansării achiziției de furnizare de echipamente/dotări sunt anexate – **maxim 7 puncte.**

**SAU**

b. Echipamentele/dotările au fost livrate parțial – **maxim 10 puncte.**

*Modalitate acordare punctaj: Se va selecta doar una din opțiunile a, b*

**4.2.B Calitatea studiului de oportunitate –maxim 10 puncte.**

a. Situația existentă relevantă pentru investițiile propuse prin proiect este detaliată și completă. Problemele/nevoile specifice cărora le va răspunde proiectul sunt identificate și detaliate, iar necesitatea şi oportunitatea achiziționării dotărilor/echipamentelor este justificată – **maxim 5 puncte.**

b. Este descris modul de întreţinere a noilor echipamente/dotări pe întreaga perioadă de viaţă a acestora, care să identifice problemele şi riscurile aferente si să propună soluţii pentru acestea – **maxim 3 puncte.**

c. Numărul dotărilor/echipamentelor și tipul acestora sunt adecvat justificate, luând în calcul, legislația națională aplicabilă în vigoare, indicatorii specifici domeniului care stau la baza alegerii echipamentelor/dotărilor (eg. Numărul de beneficiari pe zi/luna/an care utilizează acele echipamente/dotări) – **maxim 2 puncte.**

*Modalitate acordare punctaj: punctaj cumulativ a+b+c. Se pot acorda punctaje intermediare.*

1. **Bugetul proiectului – maxim 15 puncte**
2. Cheltuielile au fost corect încadrate în categoria celor eligibile și neeligibile, iar pragurile pentru anumite cheltuieli eligibile au fost respectate conform prevederilor Ghidului specific. Cheltuielile au fost încadrate corect în categoriile/sub-categoriile de cheltuieli din Cererea de finanțare MySMIS. TVA aferentă cheltuielilor eligibile a fost corect încadrată în categoria cheltuielilor eligibile/neeligibile (Anexa 6 Declarația privind eligibilitatea TVA) – **5 puncte.**
3. Bugetul este complet şi corelat cu obiectivele proiectului, activitățile prevăzute, cu rezultatele anticipate, cu planificarea achiziţiilor publice şi cu Lista de echipamente, dotări și/sau lucrări și/sau servicii (Anexa 7) – **4 puncte.**
4. Costurile sunt realiste (corect estimate), suficiente şi necesare pentru implementarea proiectului. Costurile pe unitatea de resurse utilizate sunt realiste din punctul de vedere al evaluatorului şi justificate de către solicitant prin citarea unor surse independente şi verificabile (statistici oficiale, standarde de cost, etc.) sau prin rezultatele unei cercetări de piaţă efectuate de solicitant, respectiv minim trei oferte de preţ – **3 puncte.**
5. Bugetul este corelat cu devizul general, inclusiv cu devizul general centralizat şi cu devizele pe obiecte, dacă este cazul. Există corelare între buget, sursele de finanţare. Achiziţionarea lucrărilor/ echipamentelor/ dotărilor prevăzute în proiect este justificată adecvat de solicitant ca fiind necesară pentru atingerea obiectivelor propuse ale proiectului – **3 puncte.**

|  |  |
| --- | --- |
|  | Dacă este cazul, încadrarea în standarde de cost - Preţurile unitare de referinţă ale lucrărilor de intervenţie/activităţilor prevăzute propuse prin proiect, vor avea în vedere prevederile Ordinului nr. 6008/24 octombrie 2018 privind detalierea impactului aplicării prevederilor OUG nr. 85/2018 pentru abrogarea unor dispoziţii legale în domeniul investiţiilor finanţate din fonduri publice, asupra beneficiarilor proiectelor depuse în cadrul apelurilor lansate prin POR 2014-2020.  Responsabilitatea costurilor este a proiectantului, acesta putând menţiona/anexa documentele care au stat la baza fixării preţurilor unitare din listele de cantităţi/echipamente. |

1. **Capacitatea operațională a solicitantului – maxim 25 puncte**
2. Solicitantul înfiinţează/dotează şi alte structuri, decât cele menţionate în baremul minim pentru organizarea centrului comunitar integrat, cu condiţia, ca aceste structuri să funcţioneze complementar cu centrul comunitar integrat, să nu înlocuiască activităţile centrului comunitar integrat şi să nu aibă activităţi care să se suprapună pe activităţile centrului comunitar **- 8 puncte.**
3. Solicitantul dovedeşte experienţă în furnizarea cel puțin a unui tip de serviciu de asistență medicală comunitară integrată cu alte servicii sociale, medicale sau educaționale destinate persoanelor vulnerabile  **- 6 puncte.**
4. Solicitantul justifică faptul că deţine capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată perioada de durabilitate a contractului de finanţare **- 6 puncte.**
5. Resursele umane (echipa de proiect) sunt clar definite şi sunt adecvate pentru implementarea proiectului. Alocarea resurselor materiale puse la dispoziție de solicitant sau care urmează a fi achiziționate din bugetul proiectului sunt adecvate pentru implementarea corespunzătoare a acestuia şi sunt justificate corespunzător. Echipa de proiect propusă are experienţa, competenţele profesionale şi calificările necesare pentru domeniul în care se încadrează proiectul. Solicitantul are o strategie clară pentru monitorizarea implementării proiectului și există o repartizare clară a sarcinilor în acest sens. Solicitantul are proceduri şi un calendar al activităţilor de monitorizare - **5 puncte.**

# Depunerea și soluționarea contestațiilor

Procedura de depunere și soluționare a contestațiilor în cadrul prezentului apel de proiecte se realizează conform *Ghidului solicitantului - Condiții generale de accesare a fondurilor în cadrul POR 2014-2020, secțiunea 8.4.*

# Renunțarea la cererea de finanțare și restituirea documentației

Se realizează conform *Ghidului solicitantului - Condiții generale de accesare a fondurilor în cadrul POR 2014-2020, sectiunea 8.3.*

# Etapa precontractuală

Procedura de contractare a proiectelor în cadrul prezentelor apeluri de proiecte se realizează în conformitate cu subsecțiunea 8.5 din cadrul Ghidului solicitantului - Condiții generale de accesare a fondurilor în cadrul POR 2014-2020, cu modificările şi completările ulterioare, la care se adaugă excepţiile stabilite în prezentul ghid cu privire la termenele de prezentare a unor documente în etapa de implementare, precum și a Instrucțiunilor AMPOR.

În această etapă se va avea în vedere respectarea recomandărilor evaluatorilor independenţi.

Pentru demararea etapei precontractuale proiectele trebuie să obțină punctajul minim pentru a fi acceptat în urma evaluării tehnice și financiare, în conformitate cu prevederile prezentului ghid.

Contractul de finanțare se va semna la faza STUDIU DE OPORTUNITATE, SF/DALI sau PT, în funcție de documentele anexate la cererea de finanțare și evaluate pe parcursul etapelor de evaluare și selecție.

# Contractarea proiectelor

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 10.8 la Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).

Menționăm că AMPOR din cadrul MDLPA poate aduce modificări asupra acestui document înainte de semnarea contractului de finanţare sau ulterior semnării prin acte adiţionale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanţare completat şi anexele la aceasta vor face parte integrantă din contractul de finanţare ca anexe la acesta.

Pe langă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc evidenţiate în Anexa 19 la prezentul ghid.

# Modificarea ghidului solicitantului

Modificările prezentului ghid se vor realiza în conformitate cu *secțiunea 9 din cadrul Ghidului solicitantului - Condiții generale de accesare a fondurilor în cadrul POR 2014-2020, cu modificările și completările ulterioare.*

# Anexe

În cadrul prezentului apel se aplică după caz modelele standard atașate Formularului cererii de finanțare și următoarele anexe:

Anexa 1 - Instructiuni de completare a formularului cererii de finanțare

Anexa 2 - Grila CAE 8.1.B

Anexa 3 - Grila de evaluare tehnică și financiară 8.1.B

Anexa 4 - Declarația de eligibilitate

Anexa 5 - Declaratie de angajament

Anexa 6 - Declarația privind eligibilitatea TVA

Anexa 7 - Lista de echipamente și/sau lucrări și/sau servicii și/sau dotări

Anexa 8 - Declaraţia privind realizarea de modificări pe parcursul procesului de evaluare

Anexa 9 - Hotărâre de aprobare a proiectului (model orientativ)

Anexa 10 - Grila conformităţii şi calităţii Studiului de fezabilitate

Anexa 11 - Grila conformităţii şi calităţii Studiului de fezabilitate cu elemente de DALI

Anexa 12 - Grila conformităţii şi calităţii DALI

Anexa 13 - Grila conformității şi calităţii proiectului tehnic

Anexa 14 – Listă celor 139 comunităţi cu tip de marginalizare peste medie și severă[[14]](#footnote-14)

Anexa 15 – Certificarea aplicaţiei

Anexa 16 – Acordul de parteneriat

Anexa 17 – Bugetul Proiectului

Anexa 18 – Studiul de Oportunitate

Anexa 19 – Clauze contractuale specifice

1. Lista reprezintă „Anexa nr. 5: Lista comunităților selectate în vederea pilotării serviciilor comunitare integrate identificate în cadrul Programului de asistență tehnică al Comisiei Europene VC/2016/0613, VC/2017/0451e” la Ghidul Solicitantului CONDIȚII SPECIFICE DE ACCESARE A FONDURILOR „Servicii comunitare integrate”, aprobat prin Ordinul Ministrului Fondurilor Europene nr. 4405/30.03.2018 privind aprobarea Ghidului Solicitantului Condiţii Specifice „Servicii Comunitare Integrate”, aferent Programului Operaţional Capital Uman 2014-2020, Axa prioritară 4 - Incluziunea socială și combaterea sărăciei, Obiectivul specific 4.5: Creşterea calităţii sistemului de asistenţă socială prin introducerea de instrumente/ proceduri/ mecanisme etc. şi prin îmbunătățirea nivelului de competențe al profesioniștilor din sistem; Obiectivul specific 4.6: Creșterea numărului de persoane care beneficiază de servicii de asistență socială la nivelul comunității; Obiectivul specific 4.10: Creșterea numărului de persoane care beneficiază de servicii de asistență medicală la nivelul comunității. [↑](#footnote-ref-1)
2. Cele 139 de comunități cu tip de marginalizare peste medie și severă au fost agreate de Ministerul Muncii și Justiției Sociale, Ministerul Sănătății și Ministerul Educației Naționale şi selectate pe baza unui set de criterii aplicat comunităților marginalizate cu tip de marginalizare peste medie și severă, conform Atlasului Zonelor Rurale Marginalizate și al Indicelui Dezvoltării Umane Locale din România. [↑](#footnote-ref-2)
3. <https://ec.europa.eu/info/funding-tenders/procedures-guidelines-tenders/information-contractors-and-beneficiaries/exchange-rate-inforeuro_en> [↑](#footnote-ref-3)
4. Regulamentul UE nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului. [↑](#footnote-ref-4)
5. A se vedea art. 23, alin. (1) din Hotărârea de Guvern nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară. [↑](#footnote-ref-5)
6. Conform art. 23, alin. (4) din Hotărârea de Guvern nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară. [↑](#footnote-ref-6)
7. Instrucțiunea AMPOR nr. 34/04.04.2017. [↑](#footnote-ref-7)
8. Legea 50 din 29 iulie 1991 privind autorizarea executării lucrărilor de construcție. [↑](#footnote-ref-8)
9. **Atenţie: Nu se aplică pentru proiectele exclusiv de dotări.** [↑](#footnote-ref-9)
10. A se vedea Secţiunea 3: Etapa de evaluare iniţială, art. 8 şi art. 9 din Legea nr.292/2018, privind evaluarea impactului anumitor proiecte publice şi private asupra mediului. [↑](#footnote-ref-10)
11. Aprobată prin Hotărârea de Guvern nr. 1028 din 18 noiembrie 2014, publicată în Monitorul Oficial al României, Partea I, nr. 891 din 08 decembrie 2014. [↑](#footnote-ref-11)
12. Aprobată prin Hotărârea de Guvern nr. 383 din 27 mai 2015, publicată în Monitorul Oficial al României, Partea I, nr. 463 din 26 iunie 2015. [↑](#footnote-ref-12)
13. „Art. 7, alin. (1) Beneficiarii serviciilor de asistență medicală comunitară sunt membrii comunității, cu precădere persoanele vulnerabile din punct de vedere medical sau social, cu accent pe populația din mediul rural și grupurile vulnerabile, inclusiv cele de etnie romă.

    (2) Categoriile de persoane vulnerabile sunt persoanele care se găsesc în următoarele situații:

    a) nivel economic sub pragul sărăciei;

    b) șomaj;

    c) nivel de educație scăzut;

    d) dizabilitate;

    e) boli cronice;

    f) boli aflate în faze terminale, care necesită tratamente paliative;

    g) graviditate;

    h) vârsta a treia;

    i) vârstă sub 18 ani;

    j) fac parte din familii monoparentale;

    k) risc de excluziune socială;

    l) alte categorii identificate ca vulnerabile din punct de vedere medical sau social de la nivelul comunității.

    (3) Persoana vulnerabilă din punct de vedere medical este persoana supusă riscului de a suferi afectări ale stării de sănătate prin acțiunea unor determinanți biologici, de mediu fizic, social și economic, comportamentali sau care țin de serviciile de sănătate sau ca urmare a probabilității crescute de a dezvolta anumite boli sau stări patologice, ca urmare a unor caracteristici personale ce țin de vârstă, stare de dizabilitate sau de alte situații fiziologice.

    (4) Persoanele aparținând grupurilor vulnerabile din punct de vedere social sunt cele prevăzute la art. 6 lit. p) din Legea asistenței sociale nr. 292/2011, cu modificările ulterioare”. [↑](#footnote-ref-13)
14. Prin apelul de proiecte POCU/375/4/22/Operatiune compozita OS 4.5, 4.6, 4.10/17/Operatiune compozita OS 4.5, 4.6, 4.10 s-a depus cererea de finanțare cu titlul *(„Crearea şi implementarea serviciilor comunitare integrate pentru combaterea sărăciei şi a excluziunii sociale”*), codul SMIS 122607. În cadrul acestui proiect doar 83 de comune din cele 139 de comunități marginalizate au semnat protocoalele de a intra în proiect.

    Prin apelul de proiecte POCA/399/1/1/Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu SCAP/1/Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu SCAP s-a depus cererea de finanțare cu titlul *(„Creşterea capacităţii MMJS de coordonare metodologică a SPAS-urilor în vederea îndeplinirii atribuţiilor şi obligaţiilor legale pe domeniul serviciilor sociale şi a creşterii calităţii serviciilor oferite cetăţenilor”*), Codul SMIS 125764 în cadrul căreia este prevăzută derularea unui contract de consultanță pentru sprijinirea celor 139 de comunități marginalizate în vederea elaborării cererilor de finanțare și a documentațiilor aferente. [↑](#footnote-ref-14)